NGC 6826

NGC 6826 je planetárna hmlovina v súhvezdí Labuť, ktorú objavil britsko-nemecký astronóm William Herschel 6. septembra 1793. Zvykne sa nazývať Blikajúca alebo Žmurkajúca hmlovina. Tento názov dostala, pretože pri pohľade cez slabší ďalekohľad je slabo viditeľná. Keď sa na ňu pozeráme priamo, svetlo centrálnej hviezdy spôsobuje utvára dojem, že hmlovina bliká. Pokiaľ sa však pozrieme na objekt periférne, uvidíme ju zreteľnejšie. Od Zeme sa nachádza vo vzdialenosti približne 2000 svetelných rokov. Zaujímavé na hmlovine sú "červené krídelká", výtrysk hmoty po bokoch hmloviny. Ich pôvod vedci ešte úplne neobjasnili.

Jej zdanlivá hviezdna veľkosť je 8,8.


 Pozri aj 
 Zoznam NGC objektov

Kategória:Súhvezdie Labuť
6826
Kategória:Astronomické objekty objavené v roku 1793